Президент 2020 жылғы жұмыстардың басым бағыттары жөнінде жиын өткізді
"Президент 2020 жылғы жұмыстардың басым бағыттары жөнінде жиын өткізді" | "https://abai.kz/post/103277"
TITLE: Президент 2020 жылғы жұмыстардың басым бағыттары жөнінде жиын өткізді
URL: https://abai.kz/post/103277
META: "Президент 2020 жылғы жұмыстардың басым бағыттары жөнінде жиын өткізді" | "https://abai.kz/post/103277"
DATE: 05.01.2020
AUTHOR(s): Abai.kz
TOTAL WORDS: 82
TEXT: Қасым-Жомарт Тоқаев Президент Әкімшілігі басшылығымен 2020 жылғы жұмыстардың басым бағыттары жөнінде жиын өткізді. Жиында еліміздің әлеуметтік-экономикалық, қоғамдық-саяси дамуы мен сыртқы саясат жөніндегі мәселелері талқыланды. 2020 жылға жоспарланған негізгі іс-шаралар тізбесі қаралды. Абайдың 175 жылдығы мен Әл-Фарабидың 1150 жылдығын атап өтуді ұйымдастыру шаралары да пысықталды. Сондай-ақ аймақтарды экономикалық және әлеуметтік дамыту жөніндегі іс-шаралар мен 2020 жылдың І тоқсанына жоспарланған маңызды мәселелер талқыланды. Жиын қорытындысы бойынша Қасым-Жомарт Тоқаев мемлекеттік басқарудың тиімділігін арттыру және өзекті әлеуметтік мәселелерді шешудегі жұмыстарды күшейту бойынша нақты тапсырмалар берді. Abai.kz
